  Анжелика Тихонова корреспондент 15-тӥ оштолэзе Удмуртиысь Кузебай Герд нимо йӧскалык музейын (Ижкар, Коммунар урам, 287-тӥ юрт) Быдӟым Атыкай ожлэн нырысетӥ арезлы сӥзем «Шёл первый год войны…» нимо адӟытон (6+) усьтӥськоз. Со сярысь йӧскалык музейлэн пресс-службаез ивортӥз. Ожлэн нырысетӥ часъёсаз Удмуртиын вордӥськем 30-лэсь трос пияшъёс тушмонэз кунгожез чаклась 34 отрядъёсын но Брестысь крепостьын пумитазы Адӟытонэ лыктӥсьёсты 1941-тӥ аре «вуттозы»: тематической зонаос, шер пумиськылӥсь ужкагазъёс, зэмос экспонатъёс пыр Брест крепостез утён сярысь, элькунысьтымы калыкез фронтэ келян сярысь, Москваез но Ленинградэз утён сярысь, Горд Армилэн нырысетӥ ыштонъёсыз сярысь вералозы. Озьы ик калыкез Ижкарысь эвакогоспитальёслэн ужаменызы, карын улӥсьёслэн со вакытэ улон-вылонэнызы, шаерысьтымы Совето Союзысь Геройёсын тодматозы но вань юанъёслы валэктонъёс сётозы. Адӟытонэз 15-тӥ оштолэзе 13 часын усьтозы Пусъём, экспозициез Белоруссиысь «Мемориальный комплекс «Брестская крепость-герой» кун ужъюртэн валче дасязы.  Тегъёс: Мерлык Ижкар ВормонНунал БыдӟымАтыкайож адӟытон Йӧскалыкмузей  